ΗΧΟΣ FM 94.2 Μουσικό Ραδιόφωνο

Οι «Άνω Κάτω» στο Μεζεδοπωλείο Συμπληγάδες
2019-12-11 21:30 - 23:30 UTC | Συμπληγάδες, Βερνάδου 25, Ρέθυμνο
Οι «Άνω Κάτω» επανέρχονται στο πάλκο των Συμπληγάδων.
Ώρα έναρξης: 21:30.
Τηλ. Κρατήσεων: 6942061663

«Δέκα με τόνο» στο μεζεδοπωλείο Αλλού γι’ Αλλού
2019-12-11 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ζωντανή μουσική κάθε Τετάρτη στο Αλλού γι’ Αλλού (Πλαστήρα 2, Παλιά πόλη), με άφθονο φαγητό και ποτό.
10€ το άτομο.Τηλέφωνο:6974817844

Κρητική βραδιά με τον Νίκο Λαγουδάκη
2019-12-11 21:00 - 23:00 | Μπακαλόγατος, Πλ. Πετυχάκη 15, Ρέθυμνο
Ο Νίκος Λαγουδάκης την Τετάρτη 11 Δεκεμβρίου στο Μεζεδοπωλείο Μπακαλόγατος.
Μαζί του οι Γιάννης Γεωργαλής – Νίκος Παπαδογιάννης Λαγούτο, Μανώλης Πετρακάκης Κρουστά-Ασκομπαντούρα
Τηλ. 2831 020550.

Χριστουγεννιάτικη Συναυλία στο Πάνορμο
2019-12-11 19:30 - 22:00
Χριστουγεννιάτικη Συναυλία με την Δημοτική Χορωδία Ρεθύμνου την Τετάρτη 11 Δεκεμβρίου 2019 και ώρα 19.30 στον Χαρουπόμυλο στο Πάνορμο Μυλοποτάμου.

Ημερίδα στο Ρέθυμνο με θέμα «Το Διαδίκτυο και τα Παιδιά μας- Κίνδυνοι και τρόποι αντιμετώπισης»
2019-12-11 18:30 - 21:00 | Σπίτι του πολιτισμού
Στο πλαίσιο επιμορφωτικής Ημερίδας με θέμα: «Το Διαδίκτυο και τα Παιδιά μας- Κίνδυνοι και τρόποι αντιμετώπισης», οι προαναφερόμενοι συνεργαζόμενοι φορείς προσκαλούν τους δημότες να γίνουν ενεργοί μέτοχοι ενός κοινού προβληματισμού που θα κατατεθεί στο πλαίσιο της Ημερίδας που θα πραγματοποιηθεί την Τετάρτη 11 Δεκεμβρίου 2019, στις 6.30 το απόγευμα στο «Σπίτι Πολιτισμού». Η εκδήλωση είναι δομημένη με πρωτότυπο κι ελκυστικό τρόπο, απευθύνεται σε γονείς, εκπαιδευτικούς, νέους, παιδιά αλλά και κάθε ευαισθητοποιημένο με το θέμα πολίτη και περιλαμβάνει -μεταξύ άλλων – αναφορές σε πραγματικά περιστατικά με βάση τις εμπειρίες παιδιών.
Είσοδος Ελευλεθρη.

Γιώργος και ο Νίκος Στρατάκης live
2019-12-10 22:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Γιώργος και ο Νίκος Στρατάκης με το συγκρότημα τους στο μεζεδοπωλείο «Αλλού γι αλλού».
Τηλ. κρατησεων: 6974025703.

Άλλωσπως live
2019-12-10 22:00 - 23:30 | Συμπληγάδες, Βερνάδου 25, Ρέθυμνο
Οι «Άλλωσπως», ένα νεανικό και γεμάτο ενέργεια σχήμα, μας διασκεδάζουν κάθε Τρίτη βράδυ στις Συμπληγάδες!
Κρατήσεις στο τηλέφωνο 694 206 1663.

Παρουσίαση του βιβλίου της Αγγέλας Καστρινάκη «…Κάτι ν’ αλλάξει! Μα πώς;»
2019-12-10 20:00 - 22:00 | Κέντρο νέων, Γερακάρη 24
Το Κέντρο Κρητικής Λογοτεχνίας και οι εκδόσεις ΚΙΧΛΗ σας προσκαλούν στην παρουσίαση του βιβλίου της Αγγέλας Καστρινάκη «…Κάτι ν’ αλλάξει! Μα πώς;» στο Κέντρο Νέων Δήμου Ρεθύμνου (πάροδος Γερακάρη 24), την Τρίτη 10 Δεκεμβρίου στις 20.00.
Για το βιβλίο θα μιλήσουν ο Γιάννης Καρακάσης, βιολόγος, αντιπρύτανης Πανεπιστημίου, η Άννα Ελευθεριάδου – Γκίκα, γιατρός, αντιδήμαρχος Παιδείας Δήμου Ρεθύμνης και η Ελένη Κωβαίου, φιλόλογος, Γραμματέας του Κέντρου Κρητικής Λογοτεχνίας.
Τη συζήτηση θα συντονίσει ο Γιάννης Δημητρακάκης, επίκουρος καθηγητής Νεοελληνικής Φιλολογίας του Τμήματος Φιλολογίας του Πανεπιστημίου Κρήτης.

Εθελοντική Αιμοδοσία στο Γ.Ν. Ρεθύμνου
2019-12-10 09:00 - 13:00 | Γενικό Νοσοκομείο Ρεθύμνου, Τρανταλλίδου, Ρέθυμνο
Για 3η φορά ο Ελληνικός Οργανισμός Πολιτικών Επιστημόνων σε συνεργασία με τον Σύλλογο Εθελοντών Αιμοδοτών Ν. Ρεθύμνου “Δότες Ζωής” διοργανώνουν εθελοντική αιμοδοσία στο Γενικό Νοσοκομείο Ρεθύμνου την Τρίτη, 10 Δεκεμβρίου 2019 και ώρες 09:00 με 13:00.
Δώσε 10 λεπτά από τον χρόνο σου, μπορούν να σώσουν έως και 3 ζωές!
Σκοπός της δράσης είναι η καλλιέργεια συνείδησης εθελοντικής αιμοδοσίας και οι αιμοδότες εάν δεν είναι εγγεγραμμένοι εθελοντές αιμοδότες εγγράφονται. Όσοι αιμοδοτήσουν διατηρούν την φιάλη για τους ίδιους.

«Το παγκάκι» με τον Γιώργο Κιμούλη & τη Φωτεινή Μπαξεβάνη στο Ρέθυμνο
2019-12-09 21:00 - 23:30 | Ωδείο Ρεθύμνου, Εμ. Βερνάδου 2, Ρέθυμνο
Μετά από την sold out επιτυχία σε Αθήνα και Θεσσαλονίκη, «Το Παγκάκι» ταξιδεύει σε όλη την Ελλάδα.
Δύο άγνωστοι συναντιούνται σε ένα πάρκο και κάθονται στο ίδιο παγκάκι. Είναι όμως πραγματικά άγνωστοι; Μπορεί κάποτε να ήσαν κάτι άλλο; Είναι τυχαία αυτή η συνάντηση ή όχι; Μήπως έχουν επινοήσει μία ζωή που δεν μπόρεσαν ποτέ να ζήσουν; Πρόκειται για μια κωμικοτραγική ιστορία δύο μοναχικών και απελπισμένων ανθρώπων, που θα μπορούσε να συμβεί παντού, σε κάθε χώρα, σε κάθε πόλη. Μία ιστορία που εγείρει ένα ιδιαίτερο σύγχρονο και βασανιστικό ερώτημα: μπορούν πλέον οι άνθρωποι να ζήσουν πραγματικά μαζί; Κι αν ναι, πώς θα μπορούν να το επιτύχουν, αν συνεχώς κρύβει ο ένας απ’ τον άλλον αυτό που πραγματικά είναι;
Ο Αλεξάντερ Γκέλμαν ένας από τους πιο σημαντικούς συγγραφείς της της Ρωσίας. Το Παγκάκι γράφτηκε το 1983, πριν από την κατάρρευσή της Σοβιετικής Ένωσης, όταν η αυθαιρεσία και η διαφθορά κυριαρχούσαν. Έχει μεταφραστεί και παιχτεί σε πάρα πολλές χώρες. Το πικρό του χιούμορ το κάνει διαχρονικό και κωμικοτραγικά επίκαιρο.
Συντελεστές:
Σκηνοθεσία-Διασκευή-Διαμόρφωση χώρου: Γιώργος Κιμούλης
Μετάφραση: Νίκος Καμτσής
Κοστούμια: Σοδία Νικολαΐδη
Φωτισμοί: Στέλλα Κάλτσου
Βοηθός σκηνοθέτη: Στάθης Παναγιωτίδης
Παίζουν: Γιώργος Κιμούλης & Φωτεινή Μπαξεβάνη
Δευτέρα 9 Δεκεμβρίου, 21.00
Ωδείο Ρεθύμνου
Είσοδος 16€

Στυλοβάτες live
2019-12-08 22:00 - 23:30 | Monitor, Βερνάδου 21-23, Ρέθυμνο
Νίκος Νταλαπέρας: φωνή, κιθάρα
Τάσος Ράσσιος: κιθάρα, φωνή
Αροδάμη Ψαράκη: Τρομπέτα

Βραδιά Karaoke
2019-12-08 21:00 - 23:30 | Συμπληγάδες, Βερνάδου 25, Ρέθυμνο
Κάθε Κυριακή βράδυ στις 21:00 σας παραδίδουμε τα μικρόφωνα και τραγουδάτε καραοκε τα τραγούδια της επιλογής σας μεχρι να καταφέρετε διώξετε και τον τελευταίο πελάτη απο το μαγαζί… η μήπως όχι?
Κρατήσεις: 694 206 1663

Προβολή ταινίας: Η επιλογή του Βασιλιά
2019-12-08 20:00 - 22:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (www.kinler.gr) για τον Δεκέμβριο του 2019 έχει προγραμματίσει μια σειρά ταινιών από τον Ευρωπαϊκό Κινηματογράφο.
Η 2η ταινία του Δεκεμβρίου έχει τον τίτλο Η επιλογή του Βασιλιά / The King’s choice (2016) και είναι μια νορβηγο-ιρλανδική συμπαραγωγή σε σκηνοθεσία του Νορβηγού σκηνοθέτη Erik Poppe.
Σύνοψη της ταινίας
Στις 9 Απριλίου του 1940 ο ναζιστικός στρατός της Γερμανίας εισβάλει στη Νορβηγία, χωρίς προηγουμένως να έχει κηρύξει πόλεμο εναντίον της. Η πεποίθηση των Νορβηγών πως η πολιτική ουδετερότητας που διατηρούσαν αταλάντευτα όλα τα τελευταία χρόνια θα τους προστάτευε από τα επιθετικά πλάνα του Χίτλερ αποδείχτηκε μέγα λάθος. Μέσα σε μικρό χρονικό διάστημα επικρατεί χάος και αποπροσανατολισμός στη χώρα. Με τις ευλογίες του Χίτλερ ο φασίστας Νορβηγός πολιτικός Κουίσλινγκ ζητά μετ’ επιτάσεως να αναδειχθεί πρόεδρος – πρωθυπουργός της χώρας.
Ο βασιλιάς Χάακον ο Έβδομος, που διέφυγε από την πρωτεύουσα, το Όσλο και βρήκε καταφύγιο μαζί με την οικογένειά του, το υπουργικό συμβούλιο και πολλούς πολιτικούς στο χωριό Νίμπεργκσουντ, αποδεικνύεται φοβερά ψύχραιμος. Τονίζει πως αν το νορβηγικό κοινοβούλιο αποφασίσει να συνθηκολογήσει και να υποκύψει στις απαιτήσεις των Ναζί, ο ίδιος θα αποδεχτεί αυτήν την απόφαση. Ενώ στο παρασκήνιο γίνεται προσπάθεια για διπλωματικές συζητήσεις, ο Χίτλερ συνεχίζει τους βομβαρδισμούς. Ο λαός της Νορβηγίας εκτιμά τη στάση του βασιλιά και την εκλαμβάνει ως έκκληση για αντίσταση.
Η ταινία βασίζεται σε πραγματικά γεγονότα και αποτέλεσε την επίσημη πρόταση της Νορβηγίας για το ξενόγλωσσο Όσκαρ και κατάφερε μάλιστα να φτάσει μέχρι τη λίστα με τις 9 επικρατούσες υποψηφιότητες, δεν έφτασε όμως μέχρι την τελική πεντάδα.
Απέσπασε 15 βραβεία και 9 διακρίσεις σε διάφορα κινηματογραφικά φεστιβάλ ανά τον κόσμο.
Η προβολή πραγματοποιείται σε μια συνεργασία της Κινηματογραφικής Λέσχης Ρεθύμνου με τη Νορβηγική Πρεσβεία στην Αθήνα και το Ινστιτούτο Κινηματογράφου της Νορβηγίας.
Η ταινία θα προβληθεί με υπότιτλους στα ελληνικά.
Η προβολή θα γίνει την Κυριακή 08 Δεκεμβρίου 2019 στις 20:00, στο ‘Κέντρο Βυζαντινών Τεχνών Ρεθύμνου’, στην οδό Εθνικής Αντιστάσεως 84, στην παλιά πόλη του Ρεθύμνου.
Πρωτότυπος τίτλος: Kongens nei (The King’s Choice)
Έτος παραγωγής: 2016
Είδος: Ιστορικό, Βιογραφικό, Δράμα
Χώρες παραγωγής: Νορβηγία, Ιρλανδία
Γλώσσες: Νορβηγικά, Δανικά, Γερμανικά
Διάρκεια: 131′
Σκηνοθεσία: Erik Poppe
Σενάριο: Harald Rosenløw-Eeg, Jan Trygve Røyneland
Ηθοποιοί: Jesper Christensen, Anders Baasmo Christiansen, Tuva Novotny, Katharina Schüttler, Karl Markovics, Juliane Köhler, Rolf Kristian Larsen, Erik Hivju
Φωτογραφία: John Christian Rosenlund
Μουσική: Johan Söderqvist
Περισσότερες πληροφορίες για την ταινία:
www.kinler.gr/kongens-nei
Τιμή εισιτηρίου
Γενική είσοδος 5€,
Ενεργά μέλη της Λέσχης ΚΙΝ.ΛΕ.Ρ, εκπαιδευτικοί, μαθητές, φοιτητές, άνεργοι: 3€

«Το υπερωκεάνιον» στο Ρέθυμνο
2019-12-08 20:00 - 21:30 | The Garage, Δημοκρατίας 53, Ρέθυμνο
«Το υπερωκεάνιον» θα αγκυροβολήσει και στο Ρέθυμνο!
Μετά την ιδιαίτερη καλλιτεχνική επιτυχία της νέας δημιουργίας της Ομάδας Παραστατικών Τεχνών προΤΑΣΗ, στο Ηράκλειο της Κρήτης,πλησιάζει η ώρα για την «επιβίβαση» του φιλοθεάμονος κοινού και τον απόπλου στο Ρέθυμνο!
Σκηνοθετικά εγκλωβισμένη στο άγριο ορεινό τοπίο των Αστερουσίων, η αφηγήτρια δοκιμάζει νυχθημερόν τις αντοχές της στην πείνα, τη δίψα και τη μοναξιά. «Οι δυστυχισμένες μέρες» της Πιπίνας θα απομακρύνουν, για όσο έχει φως, το νου της από το δικό της δράμα και η συμφιλίωση με ένα πρόσωπο -με φαινομενικά καλύτερη τύχη από τη δική της- δεν θα αργήσει να επιτευχθεί μέσω μιας επίπονης και μακράς διαδικασίας.
Μετά την κοσμαγάπητη παράσταση «Η Ωραία Αθοκουτάλα», η Ομάδα Παραστατικών Τεχνών προΤΑΣΗ -στην 39η δημιουργία της- καταπιάνεται με το υπερρεαλιστικό διήγημα του λαογράφου Γιώργη Γρ. Σταματάκη «Το υπερωκεάνιον».
Η Δεσποινιά του Αποστόλη και της Ψεβής που -στη Χώρα- θα γίνει Πιπίνα. Η Πιπίνα που «φτασμένη» πια –πίσω στο χωριό- θα αναδυθεί επίμονα σε μεγάλη ευεργέτιδα. Από τη δωρεά ενός «ολόχρυσου» στασιδιού στην τοποθέτηση ενός χρειαζούμενου σύρτη στο ξεχασμένο ξωκλήσι που θα σηματοδοτήσει και την αθόρυβη «αναχώρησή» της με το υπερωκεάνιο που χρόνια λαχταρούσε.
Αμεσότητα, προφορικότητα, απολαυστικός ιδιωματικός λόγος και σπάνιο χιούμορ στο βωμό της ανεπίδοτης αγάπης. Ένας σκηνικός φόρος τιμής στην αγνότητα της άσημης, πλην περήφανης κρητικής ψυχής.
Κυριακή 8 Δεκεμβρίου στις 20.00
Κείμενο: Γιώργης Γρ. Σταματάκης
Σκηνοθεσία – θεατρική προσαρμογή: Δημήτρης Φοινίτσης
Ερμηνεία: Πελαγία Μουρούζη
Όψη: Κωστής Μακάκης
Παραγωγή: Νόημα
Γενική είσοδος: 10 ευρώ
Διάρκεια παράστασης: 70’
Πληροφορίες – κρατήσεις: 6945378809 ή στο inbox του The Garage

Ο Θεατρικός Περίπλους παρουσιάζει την κωμωδία «Γιατρός με το στανιό»
2019-12-08 19:00 - 21:00 | Θεατρικός Περίπλους, Κουρμούλη 127, Ρέθυμνο, Μασταμπάς
Με μια ξεκαρδιστική Κωμωδία για όλη την οικογένεια θα περάσουμε αυτά τα Χριστούγεννα στον Θεατρικό Περίπλου. Το έργο «Γιατρός με το στανιό» του μαέστρου της κωμωδίας, Μολιέρου, θα κάνει πρεμιέρα στις 6 Δεκεμβρίου!
Τηλέφωνο κρατήσεων: 6945458516
Σκηνοθεσία: Θωμάς Καντιφές – Μαρία Καντιφέ
Διασκευή κειμένου, Σκηνογραφία: Θωμάς Καντιφές
Μουσική: Θανάσης Παπαθανασίου
Κοστούμια: Ατελιέ «4 Stage»
Φωτισμοί: Σοφία Θωμαΐδου
Χειρισμός Ήχου: Εύη Καννά
Φωτογραφίες: Γιώργος Γαβαλάς
Επιμέλεια προγράμματος, δημιουργία αφίσας: Άννα Τζανιδάκη
Παίζουν με σειρά εμφάνισης:
Θωμάς Καντιφές: Σγαναρέλλος
Στέλλα Φραντζεσκάκη: Μαρτίνα
Ελένη Νικολουδάκη: Κυρά Ρομπέρτα
Μάριος Μαραγκουδάκης: Πιερό
Μαρία Σκορδίλη: Λουκάς
Γιάννης Σταθάκης: Γερόντιος
Άννα Τζανιδάκη: Ζακλίν
Σοφία Σταθάκη: Λουσίντα
Βαγγέλης Λινοξυλάκης: Λέανδρος
Παραστάσεις:
Κάθε Παρασκευή, Σάββατο και Κυριακή
6-22 Δεκεμβρίου (extra παραστάσεις την προπαραμονή και την παραμονή των Χριστουγέννων, 23&24/12)
Από 10 Ιανουαρίου έως 2 Φεβρουαρίου κάθε Παρασκευή, Σάββατο και Κυριακή
Τηλέφωνο κρατήσεων: 6945458516
Ώρα έναρξης: 7 μ.μ.
Θεατρικός Περίπλους: Οδός Φρυγανάκη (επέκταση οδού Ερωτοκρίτου, Μασταμπάς, Ρέθυμνο)

Χριστουγεννιάτικο εργαστήρι κατασκευών
2019-12-08 11:00 - 13:00 | Ttribu, Κουμουνδούρου 3, Ρέθυμνο
Χριστουγεννιάτικο εργαστήρι κατασκευών για παιδιά 3 – 12 ετών!
Την ευκαρία να δημιουργήσουν χριστουγεννιάτικα στολίδια, χειροτεχνίες και κατασκευές σε μία ζεστή χριστουγεννιάτικη ατμόσφαιρα θα έχουν παιδιά ηλικίας 3 – 12 ετών την Κυριακή 8/12/19, 11:00 – 13:00!
Κόστος συμμετοχής για κάθε παιδί: 5 ευρώ
Η συμμετοχή είναι δωρεάν για τα παιδιά που παρακολουθούν τα προγράμματα SmallTalk και Μουσικοκινήτική στο Tribu!
Κλείστε θέση με μήνυμα στη σελίδα ή τηλεφωνώντας στο 6947665665

Μαγικά Χριστούγεννα στο Ατσιπόπουλο
2019-12-08 10:30 - 22:30 | Ατσιπόπουλο
Την πιο μαγική εποχή του χρόνου, η «καρδιά» των Χριστουγέννων χτυπά στο Ατσιπόπουλο.
Τα «Μαγικά Χριστούγεννα» έρχονται και καλούν μικρούς και μεγάλους φίλους να τα απολαύσουν μέσα από παιχνίδια, χορό, και πολλές εκπλήξεις, ενώ στην μεγάλη παρέα θα βρίσκονται… η Μίνι, η Βασίλισσα του χιονιού, ο Άι Βασίλης, τα ξωτικά και οι νεράιδες!
Την εκδήλωση διοργανώνουν το 1ο και 2γ, στο χώρο του Γυμνασίου Ατσιποπούλου, την Κυριακή 8 Δεκεμβρίου από τις 10.30 πρωί έως αργά το βράδυ και τελεί υπό την αιγίδα της Περιφερειακής Ενότητας Ρεθύμνης.
H μεγάλη διοργάνωση των Χριστουγέννων θα κλείσει… μαγικά όπως ξεκίνησε με μουσική εκδήλωση και την συμμετοχή της μοναδικής Στέλλας Σειραγάκη!
Με γνώμονα το κοινό όφελος και την αγάπη για τον συνάνθρωπο στο χώρο θα υπάρχει κουμπαράς για την ενίσχυση του έργου του Συλλόγου Γονέων Φίλων Ατόμων με Αυτισμό Ρεθύμνου.
Ετοιμαστείτε! Το παραμύθι ξεκινά και υπόσχεται σε όλους τους επισκέπτες μια μοναδική εμπειρία!
ΑΝΑΛΥΤΙΚΑ ΤΟ ΠΡΟΓΡΑΜΜΑ ΤΗΣ ΕΚΔΗΛΩΣΗΣ
10:30-22:00 Παιδική χαρά με τραμπολίνα Σύλλογοι Γονέων & Κηδεμόνων
10:30-22:00 Χριστουγεννιάτικο παζάρι Σύλλογοι Γονέων & Κηδεμόνων
10:30-22:00 Η γωνιά των ξωτικών Σύλλογοι Γονέων & Κηδεμόνων
11:00-11:30 Γιορτινά Κάλαντα Μαθητές 1ου & 2ου Δημοτικού Σχολείου
11:30-12:00 Ακροβατικά με τα καλικατζαράκια ΟΚΑ Αρκάδι
12:00-12:30 Μαγική παράσταση Σχολή Ελίνας Παναρετάκη
12:00-20:00 Βάφουμε προσωπάκι Face painting Σύλλογος 2ου Δημοτικού Σχολείου
12:00-20:00 Μεταμορφωνουμε τις μαμάδες μακιγιάζ-μανικιούρ Σύλλογος 1ου Δημοτικού Σχολείου
12:30-12:45 Μπες μες τον χορό Zumba Kids Με την Κατερίνα Κυριανιτάκη
12:45-13:00 Χριστουγεννιάτικη Zumba Με την ομάδα της Κατερίνας Κυριανιτάκη 13:00-13:30 Κρητικοί χοροί Ντελίνα
13:00-15:00 Μαθαίνουμε να φτιάχνουμε ρομπότ από Lego Φροντιστήριο Schiller Robotics
13:30-14:00 Διαδραστικό παραμύθι από τα μικρά ξωτικά Σύλλογοι Γονέων & Κηδεμόνων
14:00-14:30 Επίδειξη πολεμικών τεχνών ΑΣΜΤ Καβρός Ρεθύμνου
14:30-15:00 Πλάθω κουλουροδεντράκια με τα δυο χεράκια Σύλλογοι Γονέων & Κηδεμόνων
15:00-15:30 Η πινιάτα θέλει γνώση με γλυκάκι θα μαλώσει Σύλλογοι Γονέων & Κηδεμόνων
15:30-17:30 Έρχεται ο Αϊ Βασίλης Σύλλογοι Γονέων & Κηδεμόνων
16:00-16:30 Διασκεδάζουμε με την Μίνι και την νεράιδα του χιονιού, από τα Μα Ρα Μπου
16:30-17:00 Μπαλονοκατασκευές, από τα Μα Ρα Μπου
17:00-17:30 Here comes Santa Claus Σχολή Ιωάννας Δρυγιαννάκη
17:00-18:00 Μουσικοκινητικά παιχνίδια με τα καλικατζαράκια, από τα Μα Ρα Μπου
17:30-18:00 la casa de Santa Claus Σχολή Bailando Fuerte
18:00-18:30 Cheerleading Art Sport Αθλητικό Σωματείο Τέχνη & Άθληση Ρεθύμνου
18:30-19:00 Κρητικοί χοροί Νικηφόρος Φωκάς
19:00-21:00 Ζωντανή μουσική Με τη Στέλλα Σειραγάκη
21:00-22:00 Τελετή λήξης Μαγικά Χριστούγεννα

Χριστουγεννιάτικο παζάρι στην πλατεία του Πανόρμου
2019-12-08 10:00 - 15:00 | Πάνορμο Μυλοποτάμου
Για ακόμα μία χρονιά ο Οργανισμός Πολιτισμού – Τουρισμού και Νέας Γενιάς Δήμου Μυλοποτάμου «Ο Αυλοπόταμος» σε συνεργασία με φορείς, συλλόγους και σχολεία του Δήμου Μυλοποτάμου, προετοιμάζει ένα γεμάτο εορταστικό μήνα.
«Χριστούγεννα στον Μυλοπόταμο» είναι η θεματική των εκδηλώσεων που ξεκινά την Κυριακή 8 Δεκεμβρίου 2019 και ολοκληρώνεται την Δευτέρα 6 Ιανουαρίου 2020 του νέου χρόνου.
Θα είναι μια μεγάλη γιορτή με πολλές εκπλήξεις, υπαίθρια δρώμενα, κάλαντα, παραστάσεις και μουσικά γεγονότα με στόχο την διαμόρφωση εορταστικού κλίματος για μικρούς και μεγάλους, οι οποίοι καλούνται να μετέχουν της χαράς των Χριστουγέννων και της Πρωτοχρονιάς!
Οι εκδηλώσεις πραγματοποιούνται σε συνδιοργάνωση με την Αντιπεριφέρεια Ρεθύμνου και το πρόγραμμα έχει ως ακολούθως:
ΚΥΡΙΑΚΗ 8 ΔΕΚ 19
ΩΡΑ: 10:00–15:00 Χριστουγεννιάτικο παζάρι στην πλατεία του Πανόρμου από τους μαθητές και τον Σύλλογο Γονέων & Κηδεμόνων του Δημοτικού Σχολείου Πανόρμου.

Oι «Τρεις Μαδιάμ» στο μεζεδοπωλείο Συμπληγάδες
2019-12-07 21:30 - 23:30 | Συμπληγάδες, Βερνάδου 25, Ρέθυμνο
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια!
Κρατήσεις: 694 206 1663

Χριστουγεννιάτικη Γιορτή στο 1ο Νηπιαγωγείο Ατσιποπούλου
2019-12-07 16:00 - 2019-12-08 21:00 | ατσιποπουλο
Στην Χριστουγεννιάτικη Γιορτή του 1ου Νηπιαγωγείου Ατσιποπούλου φέτος θα πραγματοποιηθεί, η κατασκευή στολιδιών για το χριστουγενιάτικό δέντρο, θα περάσουν καραγκιοζοπαίχτες, ταχυδακτυλουργοί, μάγισσες, ξωτικά, χορευτές και πολλοί πολλοί άλλοι!
Αυτές και άλλες πολλές εκπλήξεις θα απολαύσεις 7-8 Δεκεμβρίου στον Πολιτιστικό σύλλογο Ατσιποπούλου.
Είσοδος Ελεύθερη.

Χριστουγεννιάτικη εκδήλωση στο Νηπιαγωγείο του Πλατανιά Ρεθύμνου,
2019-12-07 11:00 - 18:00
Χριστουγεννιάτικη εκδήλωση θα πραγματοποιηθεί στο Νηπιαγωγείο του Πλατανιά Ρεθύμνου, το Σάββατο 7 Δεκεμβρίου από τις 11:00 έως τις 18:00. Είσοδος 3 εύρω το παιδί.
Θα προσφέρεται κέρασμα σε όλο το κόσμο, Χριστουγεννιάτικες μπισκοτολιχουδιές και ζεστή κανελάδα!

Χριστουγεννιάτικη εκδήλωση στο Ρουσσοσπίτι Ρεθύμνου
2019-12-07 10:00 - 2019-12-08 21:00 | Ρουσσοσπίτι
Ο Σύλλογος Γονέων και Κηδεμόνων «Ο Βρύσινας» στο Δημοτικό σχολείο Ρουσσοσπιτίου, διοργανώνει στο Δημοτικό σχολείο εορταστική εκδηλώση στις 7 και 8 Δεκεμβρίου.
Έναρξη Σάββατο 7 Δεκεμβρίου στις 17.00.
Την Κυριακή 8 Δεκεμβρίου από τις 10.00 πμ μέχρι αργά το βράδυ.
Είσοδος Ελεύθερη.

Stand up comedy με τον Αλέξανδρο Τσουβέλα
2019-12-06 19:00 - 23:30
Έρχεται το κωμικό backstage με αυτοσχεδιασμό, με φωνές, με χαρακτήρες και κωμικές καταστάσεις της διπλανής πόρτας, με ερεθίσματα από το κοινό και παιχνίδια του μυαλού ο Αλέξανδρος Τσουβέλας και ο Θανάσης Παπαγεωργίου τα δίνουν όλα επί σκηνής για 1.30 ώρα και βάλε και σας υπόσχονται γέλια δυνατά… Όλοι άλλωστε γνωρίζουν πως το backstage βγάζει περισσότερο γέλιο από το ίδιο το έργο…
Cineland Παντελής – 6 Δεκεμβρίου 2019
● 22.00 (sold out)
● Νέα παράσταση στις 19.00
Προπώληση εισιτηρίων μέσω Viva.gr και στο ταμείο του Cineland Παντελής

Κάθε Τρίτη live
2019-12-03 21:00 - 23:30 | Petra restaurant, Τζανέ Μπουνιαλή 57-61, Ρέθυμνο
Κάθε Τρίτη, λίγο μετά τις 21:00, ένα υπέροχο live σας περιμένει στο Petra restaurant στην παλιά πόλη Ρεθύμνου, με τους Ανδρέα Σταμούλη, Βαγγέλη Βουτσαδάκη και Γιώργο Βεριδάκη.

Fraoules film the 90s party
2019-11-30 20:30 - 23:30 | Fraoules, Ελευθερίου Βενιζέλου 62, Ρέθυμνο

Rethymno Cretan Kings vs Άρης
2019-11-30 15:30 - 18:00 | Μελίνα Μερκούρη – Κλειστό γυμναστήριο, Ρέθυμνο
Rethymno Cretan Kings vs Άρης, στο Κλειστό γήπεδο Μελίνα Μερκούρη.

Moolin Rouge the party
2019-11-29 23:00 - 23:30 | Fraoules, Ελευθερίου Βενιζέλου 62, Ρέθυμνο
MOOLIN ROUGE THE PARTY DJ JOHN BADOUVAS & GEORGE ALEXX

Οι 15-50 με τον Δημήτρη Σταρόβα live
2019-11-29 23:00 - 23:30 | Upano, Μάχης Κρήτης 149, Ρέθυμνο, Πλατανιάς

Μουσική βραδιά
2019-11-29 22:30 - 23:30 | Μαρουβάς, Εμμανουήλ Βερνάδου 32, Ρέθυμνο
Ο Σάκης Σακελλαρίδης (μπουζούκι), ο Ανδρέας Σταμούλης (κιθάρα) και ο Σπύρος Ξενιτόπουλος (ακορντεόν) σε μία μουσική βραδιά στο Οινομαγειρείο Μαρουβάς (Βερνάδου 32, Παλαιά Πόλη, Ρέθυμνο).
Τηλέφωνο κρατήσεων: 698 703 3482

Βαγγέλης Κιμιωνής και Στέλιος Φιλιππάκης live
2019-11-29 22:30 - 23:30 | ταβέρνα Πόπη, Αδελιανός Κάμπος, Ρέθυμνο
Ο Βαγγέλης Κιμιωνής και ο Στέλιος Φιλιππάκης με το συγκρότημά τους στην Ταβέρνα Πόπη.
Τηλ. Κρατήσεων : 6973002263 & 2831072270
